wickkiey/tamil-wikipedia-chunked huggingface dataset:
# பஸ்பாகே கோறளை

## புவியியலும் காலநிலையும்

பஸ்பாகே கோரளை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 602-1000 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 22-18 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 3750 மி.மீ. வருடாந்த சராசரி மழைவீழ்ச்சியை பெறுகின்றது.
# பஸ்பாகே கோறளை

## மக்கள்

இது சிங்களவரை பெரும்பான்மையாக கொண்ட ஒரு பிரதேச செயளாலர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
# பஸ்பாகே கோறளை

## கைத்தொழில்

இங்கு மாகாவலிகங்கையின் இருமருங்கிலும் நெற்பயிர்செய்கை மேற்கொள்ளப்படுகிறது. உயரம் கூடிய பகுதிகளில் மரக்கறிச் செய்கை முக்கிய இடத்தை பெருகிறது. பெரிய தேயிலைப் பெருந்தோட்டங்களும் இங்கு அமைந்துள்ளன.
# நான் கடவுள்

**நான் கடவுள்**, 2009ஆம் ஆண்டு வெளியான தமிழ்த் திரைப்படமாகும். பாலா இயக்கத்தில் ஆர்யா, பூஜா உள்ளிட்டோர் நடித்துள்ளனர். எழுத்தாளர் ஜெயமோகன் உரையாடல்களை எழுதியுள்ளார். அவரது ஏழாவது உலகம் எனும் புதினத்தைத் தழுவி திரைக்கதை பின்னப்பட்டுள்ளது. இளையராஜா இசையமைத்துள்ளார். ஆர்தர் வில்சன் ஒளிப்பதிய, சூப்பர் சுப்பராயன் சண்டையமைத்துள்ளார். சுரேஷ் அர்ஸ் படத்தொகுப்பு செய்துள்ளார்.
# நான் கடவுள்

## கதை

ஈன்ற மகவால் குலத்துக்கு இழப்பு என சோதிடர்கள் கூறியதை நம்பி மகன் ருத்ரனை சிறுவயதிலேயே காசியில் கொண்டுவந்து விடுகிறார் அப்பா நமச்சிவாயம். பதினான்கு ஆண்டு நீண்ட இடைவெளிக்குப் பின் குற்றவுணர்வு துரத்த மகனைத் தேடி காசிக்கு வருகிறார். பாவம் கரைக்கவரும் மக்கள் ஆற்றில் எரியும் சிதைக்கு நடுவே தவக்கோலத்தில் மகனைக் கண்டுபிடிக்கிறார். ருத்ரன் இப்போது சுற்றம் துறந்த அகோரித் துறவியாக உள்ளான். "அகோரிக்கு உறவு கிடையாது, அதை அறுத்துவிட்டு வந்து சேர்" என அறிவுரை சொல்லி ஊருக்கு அனுப்பி வைக்கிறார் ருத்ரனின் ஆசிரியர். ஊருக்கு வந்த பிறகும் வீட்டோடு ஒட்டாமல் இருக்கிறான். இது அவனது உறவுகளுக்கு மன வருத்தம் தந்தாலும், அவன் மீண்டும் தங்களுடன் சேர்ந்து வாழ மாட்டான் என்பதை உணர்ந்து அவனை விட்டு விடுகிறார்கள்.  
உடல் ஊனமுற்றவர்களையும் மூளை வளர்ச்சி குறைந்தவர்களையும், உறவற்றவர்ளையும் பிச்சைக்காரர்களாக்கி தொழில் செய்து வருகிறான் தாண்டவன். அவனிடம் சிக்கிக் கொள்கிறாள் பாட்டுப் பாடி பிழைப்பு நடத்தும் கண் தெரியாத அம்சவல்லி. தாண்டவன், முக அழகு குறைந்த ஒருவனுக்குஅவளை விற்க முயல்கிறான். உடனிருப்பவர்கள் அவளைக் காப்பாற்றுகிறார்கள். பாதுகாப்பு தேடி அவள் வந்து சேரும் இடம் ருத்ரன் இருக்கும் மலைக்கோயில். அவளை விற்க முயன்ற இடைத்தரகரைக் கொன்று பாதுகாப்பு அளிக்கிறான். கொலை வழக்கில் கைதாகி நீதிமன்றம் சென்றாலும், அவன் தான் குற்றவாளி என்று நிறுவ வழி இல்லாததாலும், ருத்ரனை தாண்டவனிடம் இடமே மாட்டி விட காவலர்கள் நினைப்பதாலும், வழக்கிலிருந்து விடுபடுகிறான். இதற்கிடையே, தாண்டவன் அம்சவல்லி மேல் கோபம் கொண்டு கொடூரமாகத் தாக்க, அவள் அடைக்கலம் தேடி ருத்ரனிடம் செல்கிறாள். தாண்டவனும் அங்கு வர, இறுதிக் காட்சியில், தாண்டவனைக் கொல்கிறான். மிகவும் மனமொடிந்த அம்சவல்லி, இந்தப் பிறப்பில் இருந்து விடுபடக் கோரி ருத்ரனிடம் மன்றாட, அவளைக் கருணைக் கொலை செய்கிறான். பிறகு, அவனது ஆசிரியர் குறிப்பிட்டபடி, மீண்டும் காசிக்குச் செல்கிறான்.
# வெயில் (திரைப்படம்)

***வெயில்***, 2006 ஆம் ஆண்டு வெளிவந்த தமிழ்த் திரைப்படம் ஆகும். வசந்தபாலன் இயக்கத்தில் பசுபதி, பரத், பாவனா, சிரேயா ரெட்டி, மாளவிகா ஆகியோர் நடித்திருந்தனர். ஜி. வி. பிரகாஷ் குமார் இசையமைத்திருந்தார். இயக்குநர் ஷங்கரின் எஸ் புரொடக்சன்சு நிறுவனம் தயாரித்திருந்தது. ஜி.வி. பிரகாஷ் யின் முதல் திரைப்படம் வெயில் ஆகும். நா.முத்துக்குமார் இத்திரைப்படத்திர்கு பாடல்களை எழுதி இருக்கிறார்.
# வெயில் (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "வெற்றி வீரர்களையே கதாநாயகனாகச் சித்திரிக்கும் ஃபார்முலா படங்களுக்கு மத்தியில், வாழ்க்கை முழுவதும் துயரத்தின் தத்துப்பிள்ளையாக வாழ நேரிடும் ஒருவனை கதை நாயகன் ஆக்கியதற்காக வசந்தபாலனுக்கு ஒரு வாழ்த்துஅட்டை!... திரைக்கதையிலும் கதை வேகத்திலும் கூடுதல் வேகம் கூட்டி, வசனங்களில் இன்னும் கூட கூர்மை ஏற்றியிருந்தால்... வெயில் இன்னும் பளபளத்திருக்கும்!" என்று எழுதி மதிப்பெண்களை வழங்கினர்.
# வெயில் (திரைப்படம்)

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (முதல் பரிசு)
# வசந்தபாலன்

**வசந்தபாலன்** (*Vasanthabalan*) தமிழ்த் திரைப்பட இயக்குநர் ஆவார். அங்காடித் தெரு, வெயில், காவியத் தலைவன் ஆகிய திரைப்படங்களை இயக்கியுள்ளார். இயக்குநர் சங்கரிடம் உதவி இயக்குநராகப் பணிபுரிந்துள்ளார்.  
இவர் இயக்கிய வெயில் திரைப்படம் கேன்சு திரைப்பட விழாவில் திரையிடப்பட்டது.
# வசந்தபாலன்

## தொழில்

வசந்தபாலன் படத்தொகுப்பு உதவியாளராக தனது திரைப்பட வாழ்க்கையைத் தொடங்கினார். பின்னர் எசு.சங்கர் இயக்கிய அறிமுகப்படமான ஜென்டில்மேன் (1993) படத்தில் உதவி இயக்குநரானார். காதலன் (1994), இந்தியன் (1996) மற்றும் ஜீன்ஸ் (1998) ஆகிய மூன்று படங்களில் சங்கரின் கீழ் தொடர்ந்து பணியாற்றினார்.  
பின்னர் இவர் ஆல்பம் (2002) என்ற படத்தின் மூலம் ஒரு இயக்குநராக மாறினார்.  
சங்கரின் எசு பிக்சர்சு நிறுவனம் தயாரித்த இவரது இரண்டாவது படமான வெயில் (2006) விமர்சன ரீதியாகவும் வணிக ரீதியாகவும் வெற்றி பெற்றது. இப்படம் 2007 ஆம் ஆண்டு கேன்சு திரைப்பட விழாவில் இந்தியப் பிரதிநிதியாகக் காட்டப்பட்டது. 2012 ஆம் ஆண்டில், 18 ஆம் நூற்றாண்டின் தென் தமிழக மக்களின் வாழ்க்கையைப் பிரதிபலிக்கும் காவல் கோட்டம் நாவலை அடிப்படையாகக் கொண்ட அரவான் என்ற திரைப்படத்தை வசந்தபாலன் வெளியிட்டார். இதைத் தொடர்ந்து, இவர் காவிய தலைவன் (2014) என்ற திரைப்படத்தை உருவாக்கினார், இது விமர்சன ரீதியான பாராட்டைப் பெற்றது.  
ஜி.வி. பிரகாசு குமார் மற்றும் அபர்நதி ஆகியோர் முக்கிய வேடங்களில் நடித்த ஜெயில் (2021) என்ற இவர் இயக்கிய திரைப்படம் எதிர்பார்த்த அளவுக்கு வெற்றிபெறவில்லை. பின்னர் இவர் அர்ச்சூன் தாசு மற்றும் துசாரா விஜயன் ஆகியோர் முக்கிய வேடங்களில் நடித்த அநீதி என்ற உளவியல் திரைப்படத்தை இயக்கினார். அநீதி என்பது சுரண்டல், இரக்கம் ஆகியவற்றுக்கு இடையில் உள்ள அனைத்தையும் ஈர்க்கக்கூடிய ஒரு திரைப்படமாகும். 2024 ஆம் ஆண்டில் அரசியல் தொடர்பாக இவர் இயக்கிய தொலைக்காட்சித் தொடரான தலைமை செயலகத்திற்கு சராசரி மதிப்புரைகள் வெளியிடப்பட்டன.
# வசந்தபாலன்

## இயக்கிய படங்கள்

| ஆண்டு | படம் | மொழி | குறிப்புகள் |
| --- | --- | --- | --- |
| 2003 | *ஆல்பம்* | தமிழ் |  |
| 2021 | "ஜெயில்" | தமிழ் |  |
| 2023 | "அநீதி | தமிழ் | } |
# சந்தியா (நடிகை)

**சந்தியா** (பிறப்பு - 1989, கேரளம்; இயற்பெயர் - ரேவதி), தென்னிந்தியத் திரைப்பட நடிகை ஆவார். காதல் என்ற தமிழ்த் திரைப்படத்தில் 2004-ம் ஆண்டு அறிமுகமானார். தமிழ், மலையாளம், தெலுங்கு மற்றும் கன்னடம் ஆகிய 4 மொழித் திரைப்படங்களிலும் நடித்து உள்ளார். இவருடைய தாய்மொழி மலையாளம் ஆகும். இவர் சென்னையில் வித்யோதய்யா பிரைமரி பெண்கள் பாடசாலையில் ஒன்பதாம் வகுப்பு வரை படித்துள்ளார்.
# சந்தியா (நடிகை)

## திரைப்படவாழ்க்கையும் ,சொந்த வாழ்க்கையும்

காதல் திரைப்படத்தில் நடிக்க முதலில் தேர்வானவர் கோபிகா ஆவார். இப்படம் குறுகிய கால படம் என்பதால் புதுமுக நடிகையான சந்தியா அறிமுகம் ஆகி இப்படத்தில் நடித்தார். அதற்கு அடுத்த டிஷ்யூம் படத்தில் ஜீவாவுடன் இணைந்து நடித்தார். 2017 வரை நாற்பதுக்கு மேற்பட்ட திரைப்படங்களில் நடித்துள்ளார். சென்னையை சேர்ந்த கம்பியூட்டர் துறையில் வேலை பார்க்கும் சந்திரசேகரன் என்பவரை மணந்தார். இவர்களது திருமணமானது குருவாயூர் கோவிலில் டிசம்பர் 6, 2015 இல் நடைபெற்றது. அப்போது சென்னையில் பெரு வெள்ளப்பெருக்கு ஏற்பட்டதால், இவர்களது வரவேற்பு நிகழ்ச்சி ரத்து செய்யப்பட்டு அந்த பணத்தை வெள்ள நிவாரண நிதிக்கு
அளித்தார்கள்.
# சந்தியா (நடிகை)

## நடித்துள்ள திரைப்படங்கள்

- காதல்
- டிஷ்யூம்
- வல்லவன்
- கூடல் நகர்
- கண்ணாமூச்சி ஏனடா
- தூண்டில்
- வெள்ளித்திரை
- மகேஷ் சரண்யா மற்றும் பலர்
- மஞ்சள் வெயில்
- ஓடிப்போலாமா
- இரும்புக் கோட்டை முரட்டு சிங்கம்
- நூற்றுக்கு நூறு
# பாட்டி வடை சுட்ட கதை

**பாட்டி வடை சுட்ட கதை**, தமிழ்ச் சூழலில் மிகப்பரவலாக வழங்கிவரும் செவிவழி நீதிக்கதையாகும். தலைமுறை தலைமுறையாக வளர்ந்தவர்களால் சிறுவர்களுக்கு இக்கதை சொல்லப்பட்டு வருகிறது. குழந்தைகள் முதலில் கேட்கும் கதையாக பெரும்பாலும் இக்கதையே அமைவது இதன் சிறப்பு.  
சில சிறுவர் இலக்கிய நூல்களில் இக்கதை அச்சு வடிவத்திலும் காணக் கிடைக்கிறது.  
ஒரு பாட்டி மற்றும் குழந்தைகள் அறிந்த சில விலங்குகள் இக்கதையின் பாத்திரங்களாக வருகின்றனர்.
பல்வேறு சிறு சிறு திரிபுகளுடன் இக்கதை எல்லா இடங்களிலும் பொதுவானதாகக் காணப்படுகிறது.
# பாட்டி வடை சுட்ட கதை

## கதைச் சுருக்கம்

ஓர் ஊரில் பாட்டி ஒருத்தி வடை சுட்டு விற்று வந்தாள். ஒரு நாள் அவ்வழியாக பறந்து வந்த காக்கா ஒன்று ஒரு வடையை தூக்கிக்கொண்டு பறந்து போய் மரக்கிளை ஒன்றில் உட்கார்ந்து கொண்டது. அந்த வழியாக வந்த நரி, வடையோடு காக்காவை பார்த்துவிட்டது; வடையைத் தான் எடுத்துக்கொள்ள ஒரு தந்திரம் செய்தது. காக்காவைப் பார்த்து *காக்கா, நீ மிகவும் அழகாக இருக்கிறாய். உனக்கு குரலும் கூட அழகாக இருக்கக்கூடும், ஒரு பாட்டுப் பாடு* என்றது. காக்கா தன் வாயைத் திறந்து "கா.. கா..." என்று பாட்டுப் பாடவே வாயிலிருந்த வடை கீழே விழுந்துவிட்டது. நரி வடையை கவ்வி எடுத்துக்கொண்டு போனது.
# பாட்டி வடை சுட்ட கதை

## வேறு இடங்களில்

இக் கதை பிரான்ஸ் நாட்டிலும் உள்ளது. ஆனால், நரியும் காகமும் மட்டும் தான் உள்ளன. வடைக்குப் பதிலாக பாலடைக்கட்டி இருந்துள்ளது. 1621-1695-ல் ஆண்டில் "லா ஃபொன்டென்" என்பவரால் தொகுக்கப்பட்டது.
# பாட்டி வடை சுட்ட கதை

## கதையின் மாறுபட்ட வடிவங்கள்

இக்கதையின் முடிவு பின்னாட்களில் வெவ்வேறு விதமாக மாற்றங்களுக்கு உட்படுத்தப்பட்டு வந்திருக்கிறது. காக்கா தன் கால்களின் இடுக்கில் வடையை வைத்துக் கொண்டு பாடிக்காட்டி நரியை ஏமாற்றியதாக கதை முடியும் இதில் பிரபலமான வடிவமாகும். இவ்வாறான இன்னுமொரு வடிவம் பின்வருமாறு அமைகின்றது:  
சிறுவர்களிடம் ஏமாற்றுவதை சொல்லிக் கொடுத்த பாட்டி வடை சுட்ட கதை இருபத்தொன்றாம் நுாற்றாண்டில் முற்றலும் வேறுபட்ட வடிவத்தைக் கொண்டுள்ளது.அதாவது,
"பாட்டியிடம் திருடவந்த காக்கையைப் பார்த்து பாட்டி பேசுகின்றது.நான் வடை சுடுவதற்கு ஏதுவாக ஏதேனும் உதவி செய்தால் உழைப்புக்கு அடையாளமாக ஒரு வடை தருகிறேன் என்று பாட்டி கூறியுள்ளது.காக்காயும் மரங்களில் உள்ள காய்ந்த குச்சிகளை ஒடித்து வந்து பாட்டியிடம் கொடுக்க, பாட்டியும் அதற்கு ஒருவடையை கொடுத்துள்ளது.இக்கதையில் குழந்தைகளுக்கு உழைக்கக் கூடிய பழக்கத்தை அடையாளப்படுத்திக் காட்டுகின்றது.
இக்கதை தமிழ் திரைப்படப்பாடல்களில் எடுத்தாளப்பட்டிருப்பதுடன் சிறுவர் நாடகங்களாகவும் நடிக்கப்படுகிறது.
# வார்ப்புரு:Col-begin/doc

<noinclude></noinclude>  
This is a and so is part of the Wikipedia project rather than the encyclopedic content.
# வார்ப்புரு:Col-begin/doc

## Usage

A of ( width on each side) corresponds to a 5%. Therefore, with a — for example, as in — the width needs to be 95% for the table to fit within the screen. Since it's possible that some tables might not have a , correction on the individual page could be made after substitution. Another way to create a two column table is like this:  
| Left column | Right column | } |
| --- | --- | --- |
</pre>
|}  
Column 1 here  
Column 2 here  
Column 1 here  
Column 2 here  
Column 3 here  
Column 1 here  
Column 2 here  
Column 3 here  
Column 4 here  
&#123;{Col-begin|width=}}  
Column 1 here  
Column 2 here  
Column 3 here  
Column 4 here  
Column 5 here  
&#123;{Col-begin|bgColor=transparent}}  
Column 1 here  
Column 2 here  
Column 3 here  
Column 4 here  
Column 5 here  
Column 6 here  
&#123;{Col-begin|class=references-small}}  
Column 1 here  
Column 2 here  
Column 3 here  
Column 4 here  
Column 5 here  
Column 6 here  
Column 1 here  
Column 2 here  
&#123;{Columns-start|num=3}}
Column 1 here  
Column 2 here  
Column 3 here  
Column 1 here  
Column 2 here  
Column 3 here  
Column 4 here
# வார்ப்புரு:Col-begin/doc

## மேலும் பார்க்க

### Column-generating template families

<section begin="table" />
| Family | Type | Start template | Column divider | End template |
| --- | --- | --- | --- | --- |
| "Col" | Table | ,
or | or
.. |  |
| "Col-float" | CSS float |  |  |  |
| "Columns" | Table | – | – |  |
| "Columns-list" | CSS columns | (wrapper) | – | – |
| "Columns-start" | CSS float |  |  |  |
| "Div col" | CSS columns | – | } |  |
I.e., can the columns handle the ? If not, templates that produce these elements (such as , , , , ) and/or HTML tags (, , etc.) will need to be used instead.<section end="table" /><noinclude>  
</noinclude>
# பசுபதி (நடிகர்)

**பசுபதி** (Pasupathy) தமிழ்த் திரைப்பட நடிகரும் மேடை நாடக நடிகரும் ஆவார். கூத்துப்பட்டறை என்ற மேடை நாடகக் குழுவுடன் இணைந்து செயற்பட்டு வருகிறார். இயல்பான பன்முக நடிப்புத் திறனுக்காக இவர் அறியப்படுகிறார். இவர் தமிழ்த் திரைப்படங்கள் மட்டுமன்றி மலையாள, தெலுங்கு, கன்னடத் திரைப்படங்களிலும் நடித்துள்ளார். சென்னையை அடுத்துள்ள பொழிச்சலூர் என்னும் புறநகர்ப் பகுதியில் 1969-ல் பிறந்தவர். இவரது பூர்விகம் தஞ்சாவூர் மாவட்டம், திருமங்கலக்கோட்ட அருகில் உள்ள " அருமளை" என்கிற கிராமம் ஆகும். இவரது தந்தை ராமசாமி ஆர்சுத்தியார்.
# பசுபதி (நடிகர்)

## நடித்த தமிழ்த் திரைப்படங்கள்

| 1999 | *ஹவுஸ்புல்* | கையூட்டு வாங்கும் காவலர் |  |
| --- | --- | --- | --- |
| 2001 | *மாயன்* | டாமினிக் ராஜ் |  |
| 2002 | *கன்னத்தில் முத்தமிட்டால்* | பசுபதி |  |
| 2003 | *தூள்* | ஆதி |  |
| *இயற்கை* | தந்தை ஸ்டீபன் |  |  |
| 2004 | *அருள்* | கஜபதி |  |
| *விருமாண்டி* | தொத்தாள தேவர் |  |  |
| *மச்சி* | நாராயணன் |  |  |
| *சுள்ளான்* | சூரி |  |  |
| *மதுர* | கே. டி. ஆர். |  |  |
| 2005 | *திருப்பாச்சி* | பட்டாசு பாலு |  |
| *மும்பை எக்ஸ்பிரஸ்* | சிதம்பரம் |  |  |
| *மஜா* | ஆதி |  |  |
| 2006 | *வெயில்* | முருகேசன் |  |
| *ஈ (திரைப்படம்)* | Nellai Mani | பிலிம்பேர் சிறந்த துணை நடிகர் விருது
சிறந்த எதிர்நாயகன் நடிகருக்கான தமிழக அரசின் திரைப்பட விருது |  |
| 2007 | *மணிகண்டா* |  |  |
| 2008 | *ராமன் தேடிய சீதை (2008 திரைப்படம்)* | Nedumaran |  |
| *குசேலன்* | பாலாகிருஷ்ணன் |  |  |
| 2009 | *தநா-07-அல 4777* | மணி |  |
| *வெடிகுண்டு முருகேசன்* | முருகேசன் |  |  |
| 2012 | *அரவான்* | கொம்புதி |  |
| 2013 | *இதற்குத்தானே ஆசைப்பட்டாய் பாலகுமாரா* | அண்ணாசி |  |
| 2014 | *நீ எங்கே என் அன்பே* | அஜ்மத் அலி கான் |  |
| *மொசக்குட்டி* |  |  |  |
| 2015 | *இந்தியா பாகிஸ்தான்* | காட்டுமுத்து |  |
| *யாகாவாராயினும் நா காக்க* | காசிமேடு தேவா |  |  |
| *10 எண்றதுக்குள்ள* | தாஸ் |  |  |
| 2016 | *அஞ்சல* | முத்திருலாண்டி |  |
| 2017 | *மா சூ கா* | அறிவளகன் |  |
| *நகர்வலம்* | சிறப்புத் தோற்றம் |  |  |
| *கருப்பன்* | மாயி |  |  |
| *கொடிவீரன்* | வில்லங்கம் வெள்ளைக்காரன் |  |  |
| 2019 | *வெண்ணிலா கபடி குழு 2* | சாமி |  |
| *அசுரன்* | முருகேசன் |  |  |
| 2021 | *சார்பட்டா பரம்பரை* | இரங்கன் வாத்தியார் | சிறந்த துணை நடிகருக்கான பிலிம்பேர் விருது – தமிழ் |
| 2022 | *சகுந்தலாவின் காதலன்* |  |  |
| 2023 | *தண்டட்டி* | சுப்பிரமணி |  |
| 2024 | *தங்கலான்* | கெங்குபட்டார் |  |
# அரைஞாண் கயிறு

**அரைஞாண் கயிறு** (*Aranjana Charadu*) அல்லது அரணா கயிறு என்றும் அழைக்கப்படும் அரங்கனா சரடு, தென்னிந்தியாவில் குறிப்பிடத்தக்க மத மற்றும் கலாச்சார முக்கியத்துவத்தைக் கொண்ட ஒரு இடுப்பு நூல் ஆகும். பாரம்பரியமாக, இது இடுப்பைச் சுற்றி, பிறப்புறுப்பு பகுதிக்குச் சற்று மேலே கட்டப்படுகிறது. பொதுவாக பருத்தி அல்லது பட்டு மூலம் தயாரிக்கப்படும் இந்த நூல் பொதுவாக சிவப்பு அல்லது கருப்பு நிறத்தில் இருக்கும். தீய சக்திகளின் பாதகமான விளைவுகளை எதிர்க்கும் மற்றும் தீய பார்வையைத் தடுக்கும் ஆன்மீகப் பண்புகள் இதற்கு இருப்பதாக நம்பப்படுகிறது. பல்வேறு நிறங்களில் பயன்படுத்தப்படும் நூல்கள் குறிப்பிட்ட நோக்கங்களுடன் தொடர்புடையவை. கருப்பு நூல்கள் தீய தாக்கங்களிலிருந்து பாதுகாப்பதாக கருதப்படுகிறது, அதே நேரத்தில் சிவப்பு நூல்கள் எதிரிகளின் தாக்கங்களிலிருந்து பாதுகாப்பதாக நம்பப்படுகிறது. இடுப்பு நூலுடன், சிலர் மலையாளத்தில் "எலாஸ்" என்றும், தமிழில் "தாயத்து" என்றும் அழைக்கப்படும் பொருள்களையும் அணிகிறார்கள்.  
இந்தியப் புராணங்களின்படி, இடுப்பு நூலை அணிவது உடலில் நிர்வாணத்தின் விளைவுகளை மறுக்க உதவுகிறது. ஒருவர் பிறப்பு முதல் இறக்கும் வரை நிர்வாணமாக இருக்கக்கூடாது என்பது ஒரு பொதுவான நம்பிக்கையாகும். மேலும், இந்த நூலை அணிவது இந்தத் தேவையை பூர்த்தி செய்கிறது, இது நிர்வாணத்தின் எதிர்மறையான தாக்கங்களை இல்லாமல் செய்கிறது. இந்த நடைமுறை இந்தியாவில் உள்ள பலரின் கலாச்சார மற்றும் ஆன்மீக நம்பிக்கைகளில் ஆழமாக வேரூன்றியுள்ளது. அவர்கள் அடக்கம், தூய்மை மற்றும் ஆன்மீக நல்லிணக்கத்தை பராமரிப்பதற்கான இன்றியமையாத அம்சமாக இதைக் கருதுகின்றனர்.  
இடுப்பு நூல்கள் என்ற கருத்து இந்திய தாந்த்ரீக பாரம்பரியத்துடன் நெருக்கமாக இணைக்கப்பட்டுள்ளது, குறிப்பாக "நாபி சக்ரா" மற்றும் "மூலாதர் சக்ரா" ஆகிய கருத்துகளுடன் இது தொடர்பைக் கொண்டுள்ளது. நாபி சக்ரா நம் தொப்புளில் அமைந்திருப்பதாகவும் அதே நேரத்தில் மூலாதர் சக்கரம் ஆண் மற்றும் பெண் இருவரின் இனப்பெருக்க உறுப்புகளுடனும் இணைக்கப்பட்டுள்ளதாகவும் நம்பப்படுகிறது. இடுப்பைச் சுற்றி வெள்ளி. அல்லது தங்கத்தாலான சங்கிலியை அணிவதன் மூலம் இந்த உறுப்புகள் எதிர்மறையான தாக்கங்களிலிருந்து பாதுகாக்கப்படுவதாகக் கருதப்படுகிறது. இந்த நடைமுறை மூலாதர் சக்ரா தொடர்பான முக்கிய ஆற்றலை மேம்படுத்துவதாகவும் பாதுகாப்பதாகவும் கருதப்படுகிறது, இதன் மூலம் அது கட்டுப்பாடற்ற பாலியல் ஆசைகளில் வீணாவதைத் தடுக்கிறது.  
இடுப்பு நூல் அணியும் பாரம்பரியம் ஆன்மீக அல்லது மூடநம்பிக்கைகளுக்கு அப்பால் விரிவடைகிறது, குறிப்பிடத்தக்க சுகாதார அம்சங்களையும் உள்ளடக்கியது. பண்டைய காலங்களில், அறிவியல் விளக்கங்கள் பற்றாக்குறையாக இருந்தபோது, மக்கள் தங்கள் நல்வாழ்வை பராமரிக்க மத மற்றும் கலாச்சார நடைமுறைகளை நம்பியிருந்தனர். இடுப்பு நூல் வலுவான மற்றும் ஆரோக்கியமான பிறப்புறுப்புகளின் வளர்ச்சியை ஊக்குவிக்கும், குடலிறக்கம் போன்ற நிலைமைகளைத் தடுக்கிறது, ஆரோக்கியமான எலும்புகளின் வளர்ச்சிக்குப் பங்களிக்கிறது, செரிமானத்தை மேம்படுத்துவதன் மூலம் எடை மற்றும் இடுப்பு அளவைக் கட்டுப்படுத்த உதவுகிறது மற்றும் கருவுறுதலை மேம்படுத்துகிறது என்று நம்பப்படுகிறது. சுகாதார நன்மைகள் குறிப்பாக பண்டைய காலங்களில் அறிவியல் அறிவு குறைவாக இருந்தபோது மதிக்கப்பட்டன, இதனால் மக்கள் தங்கள் ஆரோக்கியத்திற்கும் நல்வாழ்வுக்கும் மத மற்றும் கலாச்சார நடைமுறைகளை நம்புவதற்கு வழிவகுத்தது.
# அரைஞாண் கயிறு

## பொருள்

அரைஞாண் கயிறு அணியும் பாரம்பரியம் தென்னிந்திய கலாச்சாரத்தில் ஆழமாக வேரூன்றியுள்ளது, இது நம்பிக்கை, பாதுகாப்பு மற்றும் கலாச்சார பாரம்பரியத்துடனான தொடர்பைக் குறிக்கிறது. இது முதன்மையாக இந்து மற்றும் முஸ்லீம் சமூகங்களால் அனுசரிக்கப்பட்டாலும், இந்த நடைமுறை மத எல்லைகளைத் தாண்டியும் பல்வேறு பின்னணியைச் சேர்ந்த தனிநபர்கள் இந்த வழக்கத்தைத் தழுவும் தன்மையைக் கொண்டுள்ளது.  
இடுப்பு நூல் தென்னிந்தியாவின் பல்வேறு பகுதிகளில் வெவ்வேறு பெயர்களில் அழைக்கப்படுகிறது. தமிழ்நாட்டில், இது "அரைஞாண் கயிறு" [1] அல்லது "அரனா கயிறு" என்று குறிப்பிடப்படுகிறது. கூடுதலாக, பருத்தி, பட்டு போன்ற இழைகளாலோ வெள்ளி அல்லது தங்கம் போன்ற விலைமதிப்பற்ற உலோகங்களாலோ பல்வேறு பொருட்களிலிருந்து நூல் தயாரிக்கப்படலாம். உலோகங்களின் பயன்பாடு அதன் மத மற்றும் கலாச்சார முக்கியத்துவத்திற்கு கூடுதல் மரியாதையை அளிக்கிறது.
# மொழி (திரைப்படம்)

**மொழி** (*Mozhi (film*)) 2007ஆம் ஆண்டு வெளிவந்த தமிழ்த் திரைப்படமாகும். ராதாமோகன் இயக்கிய இத்திரைப்படத்தில் பிரித்விராஜ், பிரகாஷ்ராஜ், ஜோதிகா, சொர்ணமால்யா, வத்சலா ராஜகோபால், பிரம்மானந்தம், எம். எசு. பாசுகர் முதலானோர் முக்கியக் கதாபாத்திரத்தில் நடித்திருந்தனர்.
# மொழி (திரைப்படம்)

## கதைச்சுருக்கம்

மெல்லிய நகைச்சுவை இழையோடும் உணர்வுப்பூர்வமான கதைக்காகவும் இப்படம் அறியப்பட்டது. இசையமைப்பாளர் ஒருவருக்கும் (பிரித்விராஜ்) வாய் பேசவும் கேட்கவும் இயலாத பெண்ணுக்கும் (ஜோதிகா) இடையில் மலரும் நேசத்தைச் சுற்றி திரைப்படம் நகர்கிறது.  
கார்த்திக்கும் விசியும் இசையமைப்பாளரிடம் இசைப்பலகை வாசிப்பவர்களாக பணிபுரிகின்றனர். இருவரும் அடுக்குமாடி குடியிருப்பில் புதிதாக குடிபுகுகின்றனர். அடுக்குமாடி செயலர் அனந்த கிருட்டிணன் திருமாணமானவர்கள் மட்டுமே இங்கு குடியிறுக்கலாமென்றும் அதனால் அவர்களை வேறு வீட்டு பார்த்து போகும் படியும் கூறுகிறார். கார்த்திக்கை மணம் செய்து கொள்ளும்படி விசி கூறுகிறார். மனதைக்கவரும் பெண்ணை மட்டுமே திருமணம் புரிவேன் என்கிறார் கார்த்தி.  
சாலையில் அர்ச்சனாவின் நடத்தையால் கவரப்பட்டு அவரிடம் மனதை இழக்கிறார். அர்ச்சனா ஆட்டோவில் சென்றுவிட்டதால் அவரின் பெயரை கார்த்திக்கு அறிய முடியால் போகிறது. விசியிடம் இந்நிகழ்வை கூறும் கார்த்திக் எப்படியும் அவரை கண்டுபிடிப்பேன் என்கிறார். பின்பு அர்ச்சனாவும் அதே அடுக்கு மாடி குடியிறுப்பில் இருப்பதை அறிகிறார். அர்ச்சனாவின் பாட்டி மயக்கமடைந்த போது மருத்துமனையில் சேர்க்கிறார், அப்பொழுது தான் அர்ச்சனாவுக்கு வாய் பேசவும் கேட்கவும் இயலாது என்பதை அறிகிறார்.  
அர்ச்சனாவின் குறைகளை அறிந்த விசி அர்ச்சனாவுடன் வாழ்வது சிரமாக இருக்குமென்றும் வேறு பெண்ணை திருமணம் செய்யும்படி கூறியும் கார்த்திக் அர்ச்சனாவை மணக்கும் முடிவில் உறுதியாக இருக்கிறார். அர்ச்சனாவைப் பற்றி அவரின் தோழி சீலா மூலம் அறிகிறார்கள். கார்த்திக் தனது காதலை வெளிப்படுத்தி திருமணம் செய்துகொள்கிறேன் என்றதை அர்ச்சனா ஏற்கவில்லை, அவரிடம் நண்பராகத் தான் பழகியதாக கூறிவிடுகிறார். சீலா கணவனை இழந்தவள். அவளை திருமணம் புரிய விசி விரும்புகிறார். அதை சீலாவும் ஏற்றுக்கொள்கிறார். சீலாவின் திருமணத்திற்கு கார்த்திக்கும் வருவாரென்பதால் அவரைப் பார்ப்பதை தவிர்க்க திருமணத்திற்கு முன்பே திருமண பரிசை சீலாவிடம் கொடுக்க அர்ச்சனா முயல்கிறார், அதை ஏற்க மறுத்த சீலா திருமண பரிசை திருமணத்திற்கு வந்து கொடுத்தால் தான் வாங்குவேன் என்று கூறிவிடுகிறார்.  
சீலாவின் திருமணத்திற்கு அர்ச்சனா வந்தாரா? கார்த்திக்குடன் இணைந்தாரா என்பது தான் முடிவு.
# மொழி (திரைப்படம்)

## நடிகர்கள்

- பிரித்விராஜ் - கார்த்திக்
- பிரகாஷ்ராஜ் - விஜயகுமார் (விஜி)
- ஜோதிகா - அர்ச்சனா
- சொர்ணமால்யா - ஏஞ்சலின் சீலா
- வத்சலா ராஜகோபால் - அர்ச்சனாவின் பாட்டி
- பிரம்மானந்தம் - அனந்தகிருஷ்ணன்
- எம். எசு. பாசுகர் - பேராசிரியர்
- நீலிமா ராணி
# மொழி (திரைப்படம்)

## பாடல்கள்

வித்யாசாகர் இசையமைப்பில் வைரமுத்துவின் வரிகளில் உருவான பாடல்கள் இப்படத்தில் இடம்பெற்றன.  
| 1 | *கண்ணால் பேசும் பெண்ணே* | எஸ். பி. பாலசுப்பிரமணியம் | 04:43 |  |
| --- | --- | --- | --- | --- |
| 2 | *காற்றின் மொழி* | பல்ராம் | 05:52 |  |
| 3 | *செவ்வானம் சேலையை* | ஜாசி கிஃப்ட் | 04:45 |  |
| 4 | *மௌனமே உன்னிடம்* | ஸ்ரீநிவாஸ் | 01:16 |  |
| 5 | *என் ஜன்னல் தெரிவது* | கார்த்திக் | 00:56 |  |
| 6 | *பேச மறந்தாயே* | மது பாலகிருஷ்ணன் | 04:44 |  |
| 7 | *காற்றின் மொழி* | சுஜாதா மோகன் | 05:53 | } |
# மொழி (திரைப்படம்)

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)
# மொழி (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "தரமான பொழுதுபோக்குப் படம் தர வேண்டும் என்கிற தயாரிப்பாளர் பிரகாஷ்ராஜின் உறுதிக்கும் அதைச் செய்து காட்டியிருக்கிற இயக்குநர் ராதாமோகனுக்கும் பரிசு, நம்பிக்கைப் புன்னகை! விகடன் விமர்சனக் குழு முன் மொழிந்து வழிமொழியும் இனிய மொழி இது!" என்று எழுதி மதிப்பெண்களை வழங்கினர்.
# அணியக்கூடிய கருவி

யில் படித்து, பின்னர் டொரான்ட்டோ பல்ககைக் கழகத்தில் பேராசிரியராக பணி புரியும் ஸ்டீவ் மன் (Steven Mann) என்பவர் பல்வேறு கால நிலைகளில் உடுப்புக் கணினி அணிந்து இருக்கும் காட்சி]]
வழி இயங்கும் கணினி.]]  
**அணியக்கூடிய கருவி** அல்லது **அணியக்கூடிய கணினி** (*Wearable computer*) என்பது உடலில் ஆடை அணிகலன்கள் போல் உடுத்திக் கொள்ளத்தக்க கருவி அல்லது கள் ஆகும். இவ்வகைக் கணினிகள் ஒருவருடைய உடல்நிலையை தொடர்ந்து கண்காணிக்கவும், உடனுக்குடன் தேவைப்படும் தகவல்களை இணையவழிப் பெறவும், ஐம்புல உணர்வுகளை விரிவு படுத்தவும் என பற்பல பயன்பாடுகளுக்குப் பயன்படும் என்று தொழில்நுட்ப அறிஞர்கள் கருதுகிறார்கள். ஒருவருடைய புலன் உறுப்புகள் சூழலில் பதிந்து இருக்கும் பொழுது, தேவைப்படும் கூடிய கணிக்கும் திறன் உள்ள சூழ்நிலைகளின் இவ்வகை உடுப்புக் கணினிகள் பயன்படும் என நினைக்கின்றனர். பொதுவாக ஐம்புல உணர்வுகளை மேம்படுத்தும் (பல வழிகளின் வலுப்படுத்தும்) ஒரு கருவியாக உடுப்புக்கணிகள் கருதப்படுகின்றன.  
அணி கணினிகள் செயற்பாட்டுக்கும் நிறைய கணிக்கும் திறன் வேண்டும். பல்வேறு தரவுகளைப் பதியச் செய்யவும், ஒப்பிட்டுப் பார்க்கவும், புதிய தரவுகளை இணையவழிப் பெறவும், பிற இடங்களுக்குச் செலுத்தவும் பயன்படும். இந்த உடுப்புக் கணினிகளுக்குத் தேவையான மின்னாற்றலும் சூழிடங்களில் இருந்தே பெறப்படும். கூடவே எடுத்துச் செல்லும் மின்கலங்கள், சூழலில் உள்ள ஒளியை மின் ஆற்றலாக மாற்றும் ஒளி மின்கலங்கள் முதலிவற்றால் பெறப்படும்.  
காண்க தொழில்நுட்ப அணி
# அணியக்கூடிய கருவி

## எடுத்துக்காட்டுக்கள்

- எடுத்துக்காட்டாக, மூக்குக் கண்ணாடிபோல் அணிந்திருக்கும் ஓர் அணிகணினி, தொலைவில் உள்ளதை மிக அருகில் உள்ளதுபோல காட்ட துணை செய்யும், தொலைவில் பேசுவதை அருகிலிருந்து கேட்பதுபோல் கேட்க உதவும்.
- மைன்ட்வேவ் நடமாடும் மூளைக் கட்டுப்பாட்டு இடைமுகம் - MindWave Mobile Brain Control Interface
- கூகிள் கண்ணாடி
- நுண் மணிக்கூடு
- Nymi Authentication Wristband
- Heapsylon Sensoria Smart Sock Fitness Tracker
# வார்ப்புரு:தமிழ் சிறுவர் கதைகள்

| <>**தமிழ் சிறுவர் கதைகள்**</> |  |
| --- | --- |
| <>பாட்டி வடை சுட்ட கதை</> |  |
| <>முயலும் ஆமையும் கதை</> |  |
| <>காகம் கல் போட்ட கதை</> |  |
| <>குரங்கு அப்பம் பகிர்ந்த கதை</> |  |
| <>பொன்முட்டை இட்ட வாத்தின் கதை</> |  |
| <>சட்டி குட்டி போட்ட கதை</> |  |
| <>தங்கக் கோடாரியின் கதை</> |  |
| <>[[]]</> |  |
| <>[[]]</> |  |
| <>[[]]</> |  |
| <>[ தொகு]</> | } |
# வடை

**வடை** பலகார வகைகளில் ஒன்றாகும். உணவுடனும் சிற்றுண்டியாகவும் பரிமாறுவர். தமிழர்களின் பெரும்பாலான விழாக்களிலும் சடங்குகளிலும் வடை பொதுவாகப் பரிமாறப்படும். இலங்கை, தென்னிந்தியா மக்கள் பலரும் வடையை விரும்பி உண்பர். உளுந்து வடை, பருப்பு வடை என்பன பரவலான வடை வகைகள். உளுத்தம் பருப்பில் செய்யும் வடையை வடை அல்லது உளுந்து வடை என்றும் மென்மையாக இருப்பதால் மெதுவடை என்றும் அழைப்பர். கடலைப் பருப்பில் செய்வதை பருப்பு வடை அல்லது மசால் வடை என்றும் அழைப்பர். இந்து மதத்தில் இறைவழிபாட்டில் அனுமானுக்கு சூட்டப்படும் வடை மாலையானது தட்டை வடை என்று அழைக்கப்படுகிறது.
# வடை

## செய்முறை

உளுத்தம் பருப்பு அல்லது கடலைப் பருப்பை ஊற வைத்து கெட்டியாக அரைத்து நறுக்கிய வெங்காயம், பச்சை மிளகாய் போன்றன சேர்த்து அளவாக உப்புச் சேர்த்துப் பிசைந்தெடுத்துச் சிறு சிறு உருண்டைகளாக்கித் தட்டிக் கொதிக்கும் எண்ணெயில் போட்டு வடை சுடலாம். உளுந்து வடையில் நடுவில் சிறு துளை இடுவர். ஏனேனில் அப்பொழுதுதான் வடை முழுவதுமாக வெந்து மெதுவாக இருக்கும்.
# வடை

## வடை வகைகள்

- வடை, உளுந்து வடை அல்லது மெது வடை
- கடலை பருப்பில் செய்யபடும் வடை பருப்பு வடை அல்லது மசால் வடை
- பருத்தித்துறை வடை அல்லது தட்டை வடை (இவ்வகை வடைகள் இலங்கையில் மிகவும் பிரபல்யமானது)
- பயிர் வடை அல்லது பெருமாள் வடை
- கீரை வடை
- ஆம வடை
- தவலை வடை
- வாழைப்பூ வடை
- தயிர் வடை
# வடை

## வடைப் பலகாரங்கள்

வடையைச் சாம்பார், தயிர் ஆகியவற்றில் போட்டும் ஒரு பண்டமாகக் கொடுப்பர். இவற்றை முறையே சாம்பார் வடை, தயிர் வடை என அழைப்பர். மேலும் வடை உடன் சேர்த்து பல வகை சட்னிகளும் தொட்டு கொள்ளப்படுகிறது.
# வடை

## மேலும் பார்க்க

- போண்டா
- வாடா (உணவு)
# தெய்வச் சிலையார்

**தெய்வச் சிலையார்** (**Deivachilaiyaar**) தொல்காப்பியச் சொல்லதிகாரத்துக்கு உரை எழுதிய இடைக்கால தமிழ் மொழி உரையாசிரியர்களில் ஒருவர். இவரது காலம் பொ.ஊ. 15 ஆம் நூற்றாண்டு. இவர் வடமொழியிலும் புலமை மிக்கவர் எனக் கருதப்படுகின்றது.  
இளம்பூரணர் உரை தொல்காப்பியம் முழுமைக்கும் உள்ளது. நச்சினார்க்கினியர் உரை தொல்காப்பியம் ஏறக்குறைய தொல்காப்பியம் முழுமைக்கும் உள்ளது. இவர் ஐம்பெருங்காப்பியங்களில் ஒன்றான சீவக சிந்தாமணிக்கும் உரை எழுதியுள்ளார். பேராசிரியர் உரை தொல்காப்பியம் பொருளதிகாரம் மெய்ப்பாட்டியல், உவமவியல், செய்யுளியல், மரபியல் என்னும் இறுதி நூன்கு இயல்களுக்கு மட்டுமே கிடைத்துள்ளது.  
தொல்காப்பியம் சொல்லதிகாரத்துக்கு மட்டும் ஐந்துபேர் எழுதிய உரைகள் கிடைத்துள்ளன. அறுவர் எனக் கூறுவர். இந்த ஐவருள் ஒருவர் தெய்வச்சிலையார். ஏனையோர் இளம்பூரணர், சேனாவரையர், கல்லாடனார், நச்சினார்க்கினியர் ஆகியோர்  
தெய்வச் சிலையார் என்னும் பெயரைக்கொண்டு இவர் தெய்வங்களுக்குக் கற்சிலை வடித்து வாழ்ந்தவர் என எண்ண இடமுண்டு. மொழிஞாயிறு தேவநேயப் பாவாணர் இவரது உரை ஏனைய நால்வர் உரையினும் சிறந்தது என்று குறிப்பிடுகிறார்.  
"இவர் சைவ நெறியாளர். வேதாகமத் துணிவு ஒருவர்க்கு உணர்த்துமிடத்து உலகும் உயிரும் பரமும் அனாதி, பதியும் பசுவும் பாசமும் அனாதி என வரும்" என உரை எழுதுவதால் சைவர் என்பது புலனாகிறது.
# பரிமேலழகர்

**பரிமேலழகர்** திருக்குறளுக்கு உரை எழுதியவர்களுள் மிகப் புகழ்பெற்றவர் ஆவார். இவர் பரிபாடலுக்கும் உரை எழுதியுள்ளார். இவை பலரும் அறிந்த செய்தி. அத்துடன் திருமுருகாற்றுப்படைக்கும் உரை செய்துள்ளதாக ஒரு பதிப்பு வெளிவந்துள்ளது (அது இவருடையதன்று என்றும் சிலர் கூறுவர்). இவர் பிறந்த இடமாகக் காஞ்சீபுரம், மதுரை, ஒக்கூர் போன்ற வெவ்வேறு இடங்களைப் பலர் குறிப்பிட்டுள்ளனர்.  
திருக்குறளுக்கு உரை எழுதியவர்களுள் காலத்தால் பிற்பட்டவர் இவரே. இவரது உரையில் முன்னவர்களது உரைகள் தொடர்பான குறிப்புகளும் காணப்படுகின்றன. காலிங்கர், பரிதியார் காலம் 13 ஆம் நூற்றாண்டு எனக் கருதப்படுவதால், இவரது காலம் 13 ஆம் நூற்றாண்டின் பிற்பகுதி எனக் கொள்ளலாம் என்பது பொதுக் கருத்து.  
தமது உரையில் இவர் ஒவ்வோர் அதிகாரத்திற்கும் முன்னதாக, அவ்வதிகாரத்தைப் பற்றி விளக்கியும் அவ்வதிகாரம் எவ்வாறு அதற்கு முன்னுள்ள அதிகாரத்துடன் தொடர்பு பெற்றுள்ளது என்பது பற்றியும் அழகாகக் கூறியுள்ளார். மேலும் பல்வேறு இடங்களில் பல நூல்களில் இருந்து மேற்கோள்களும் காட்டியுள்ளார்.
# பரிமேலழகர்

## காலம்

இவரது காலம் பொ.ஊ. 13 ஆம் நூற்றாண்டு என்பதை உறுதி செய்யத் தெளிவான சான்றுகள் உள்ளன.
1. உமாபதி சிவாசாரியார் செய்ததாகக் கூறப்படும் பாடல் ஒன்று பரிமேலழகர் உரையைக் குறிப்பிடுகிறது. எனவே பரிமேலழகர் காலம் உமாபதியார் காலத்துக்கு முந்தியது எனக் காட்டுவர். இந்தப் பாடலில் சித்தியார் முதலான பிந்திய கால நூல்கள் சொல்லப்படுவதால் இப்பாடலை உமாபதியார் பாடல் எனக் கொள்வதற்கில்லை.
1. நச்சினார்க்கினியார் திருமுகாற்றுப்படைக்குத் தாம் எழுதிய உரையில் பரிமேலழகர் உரையை மேற்கோள் காட்டி மறுத்துள்ளார். இதனை உ. வே. சாமிநாதையர் சுட்டிக்காட்டியுள்ளார். இதனால் பரிமேலழகர் நச்சினார்க்கினியருக்கு முற்பட்டவர் என்பது தெளிவு.
1. பரிமேலழகர் தம் உரையில் போசராசன் வடமொழி நூலைக் குறிப்பிட்டுள்ளார். எனவே 11 ஆம் நூற்றாண்டுக்குப் பிற்பட்டவர்.
1. பரிமேலழகர் தொல்காப்பியத்தில் இல்லாத நன்னூல் குறியீட்டு ஒருபொருட் பன்மொழி என்பதனைப் பயன்படுத்துவதால் 12 ஆம் நூற்றாண்டுக்குப் பிற்பட்டவர்.
1. காஞ்சி அருளாளப் பெருமான் கோயில் கல்வெட்டு குறிப்பிடும் பரிமேலழகிய பெருமான் தாதரே திருக்குறளுக்கு உரைசெய்த பரிமேலழகர் என்பது அறிஞர் கருத்து. இதனால் பரிமேலழகர் காலம் 1271ஐ ஒட்டியது எனத் தெரிகிறது.
# பரிமேலழகர்

## தொண்டைமண்டல சதகத்தில்

<pre>
"பாலெல்லாம் நல்லாவின் பாலாமோ பாரிலுள்ள
நூலெல்லாம் வள்ளுவர் செய் நூலாமோ - நூலிற்
பரித்த உரையெல்லாம் பரிமே லழகன்
தெரித்தவுரை யாமோ தெளி"
</pre>  
என்று தொண்டை மண்டல சதகம் பரிமேலழகரின் பெருமை கூறுகின்றது.  
தொண்டை மண்டல சதகம் 41ஆம் செய்யுள் இவர் காஞ்சிபுரத்தவர் என்று குறிப்பிடுகின்றது.
# பரிமேலழகர்

## பரிமேலழகர் உரை எழுதிய நூல்கள்

- திருக்குறள்
- பரிபாடல்
- திருமுருகாற்றுப்படை
# அடியார்க்கு நல்லார்

**அடியார்க்கு நல்லார்** தமிழில் எழுந்த ஐம்பெருங் காப்பியங்களில் முதன்மையான சிலப்பதிகாரத்துக்கு உரை எழுதியவர். இவர் பொ.ஊ. 12-ஆம் நூற்றாண்டினர் என்று கருதப்படுகிறது. இவருக்கு முன் எழுந்த அரும்பத உரையாசிரியரைத் தழுவி இவர் உரையெழுதியுள்ளார். இவர் சிலப்பதிகாரம் முழுவதற்கும் உரை எழுதியிருந்தாலும் தற்காலத்தில் அதன் ஒரு பகுதி மட்டுமே கிடைத்துள்ளது. இவரது உரையிலிருந்து, இவர் பல நூல்களையும் கற்றவர் என அறிய முடிகின்றது. இவ்வுரையில் இசைத்தமிழுக்கு இவர் அளித்துள்ள விளக்கங்கள் அறிஞர்களினால் போற்றப்படுகின்றன. இவருடைய உரை இல்லாவிடின் பண்டைய இசைத்தமிழ் பற்றிய பல தகவல்கள் தெரியாமலே போயிருக்கும் என்று கருதப்படுகிறது.
# அடியார்க்கு நல்லார்

## பிறந்த ஊர்

அடியார்க்கு நல்லார் பிறந்த ஊர் கொங்கு மண்டலத்தில் உள்ள நிரம்பை என்னும் ஊர் என்று கார்மேகக் கவிஞர் இயற்றிய கொங்கு மண்டல சதகம் பாடல் ஒன்று குறிப்பிடுகிறது..
# அடியார்க்கு நல்லார்

## அடியார்க்கு நல்லார்க்கு உதவிய நூல்கள்

:அடியார்க்கு நல்லார் சிலப்பதிகாரம் கானல்வரி பகுதியில் இசை, கூத்து பற்றி உரை எழுத உதவிய நூல்கள் எவை எவை என்பதை அவரது உரையிலிருந்து கண்டெடுக்கப்பட்டவை ஐந்து. அவை இசைநுணுக்கம், இந்திரகாளியம், பஞ்சமரபு, பரத சேனாபதியம், மதிவாணனார் நாடகத் தமிழ்நூல் என்பன.
- அட்டவணை
:இசை, கூத்து நூல்கள்
# அடியார்க்கு நல்லார்

## அடியார்க்கு நல்லார் குறிப்பிடும் நூல்கள்

:அடியார்க்கு நல்லார் தம் உரையில் குறிப்பிடும் நூல்கள் இவை: பஞ்சபாரதீயம், செயிற்றியம், இசைத்தமிழ் – பதினாறு படலம், அகத்தியம், பரதம், குணநூல், சயந்தம், முறுவல், கூத்தநூல், அணியியல்
# அடியார்க்கு நல்லார்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
- ச. வே. சுப்பிரமணியன், அடியார்க்கு நல்லார் உரைத்திறன், உலகத் தமிழாராய்ச்சி நிறுவன வெளியீடு,
# அரும்பத உரையாசிரியர்

சிலப்பதிகாரத்துக்கு உரை எழுதிய அடியார்க்கு நல்லார், தனது உரைக்கு அடிப்படையாகக் கொண்ட உரை ஒன்று உள்ளது. இதை எழுதியவர் பெயர் தெரியவில்லை. ஆனாலும், இவரது உரையில் அரும் பதங்கள் பலவற்றுக்கு விளக்கங்கள் கொடுக்கப்பட்டிருப்பதன் காரணமாக இவரது பெயர் **அரும்பத உரையாசிரியர்** என வழங்கப்பட்டு வருகிறது.
# பட்டிமன்றம்

**பட்டிமன்றம்** (*Pattimandram*) என்பது தமிழ் மொழிக்கே உரிய சிந்தனை கலை வெளிபாட்டு வடிவங்களில் ஒன்றாகும். எதிர்மறையான இரண்டு கருத்துக்களை தேர்ந்தெடுத்து விவாதப் பொருளாக்கி, இரண்டு அணிகளாகப் பிரிந்து நகைச்சுவை சொட்டச் சொட்ட விவாதித்து முடிவில் எடுத்துக் கொண்ட இரண்டு தலைப்புகளில் எது சிறந்தது என்று தீர்ப்பளிக்கப்படும். நிகழ்வுக்கு ஒரு நடுவர் தலைமை வகிப்பார். இரு அணிகளிலும் பேச்சுத் திறன் கொண்ட தேவையான பேச்சாளர்கள் இருப்பார்கள்.  
முரண்பாடான பலநோக்கங்ளை உடைய கருத்துக்களை விவரிக்க, விவாதிக்க, பரப்புரைக்க பட்டிமன்றங்கள் உதவுகின்றன. வன்முறையற்ற, பண்பட்ட முறையில், கருத்துக்களையும் பேச்சுத் திறனையும் முன்வைத்து, சிக்கலான பிரச்சினைகளை அலசவும் பட்டிமன்றங்கள் உதவுகின்றன.
# பட்டிமன்றம்

## தமிழ்த் தொலைக்காட்சியில் பட்டிமன்றங்கள்

புத்தாண்டு, பொங்கல், தீபாவளி, கிறித்துமசு போன்ற பண்டிகை நாட்களில் சிறப்பு நிகழ்ச்சியாக தமிழ்த் தொலைக்காட்சிகளில் பட்டிமன்ற நிகழ்வுகள் இடம் பெறுகின்றன. இப்பட்டிமன்றங்கள் பண்டிகை நாட்களுக்கு சில நாட்களுக்கு முன்பு நடத்தப் பெற்று, ஒளிப்பதிவு செய்யப்பட்டு பண்டிகை நாட்களில் ஒளிபரப்பு செய்யப்படுகின்றன.  
கீழே குறிப்பிட்ட பட்டிமன்றப் பேச்சாளர்கள் தலைமையிலான பட்டிமன்றங்கள் தமிழ்த் தொலைக்காட்சிகளில் அதிகமாக இடம் பெறுகின்றனர்.  
- சாலமன் பாப்பையா
- திண்டுக்கல் ஐ. லியோனி
- விசு
- கு. ஞானசம்பந்தன்
- வெ. இறையன்பு
- பட்டிமன்றம் ராஜா
- பாரதி பாஸ்கர்
# வேகசு நரம்பு

எனப்படும் 12 இரட்டை நரம்புகள் காட்டப்பட்டுள்ளன. இவற்றுள் 10 ஆவது இரட்டை நரம்புகள் **வேகசு** நரம்புகள் எனப்படும். இவை குரல்வளை, இதயம், மூச்சுக் குழல், நுரையீரல், வயிறு ஆகிய பல உறுப்புகளுடன் தொடர்பு கொள்ளும் ஒரு முக்கியமான நரம்பு இணை ஆகும்]]  
**அலையு நரம்பு** அல்லது **வேகசு நரம்பு** என்பது மூளையில் இருந்து நேரடியாக புறப்பட்டு வரும் 12 இரட்டை நரம்புகளில், 10 ஆவது இரட்டை நரம்பு ஆகும். இவை குரல்வளை, இதயம், மூச்சுக் குழல், நுரையீரல், வயிறு ஆகிய பல உறுப்புகளுடன் தொடர்பு கொள்ளும் ஒரு முக்கியமான நரம்பு. மூளையில் இருந்து புறப்படும் 12 இரட்டை நரம்புகளில் இந்த வேகசு நரம்புகள் மட்டுமே மூளையின் அடிப்பகுதியாகிய முகுளம் என்னும் இடத்தில் இருந்து புறப்படுவதாகும். முகுளத்தில் இருந்து புறப்பட்டு மண்டையோட்டின் காதுக்கு மேலே உள்ள சென்னி எலும்பின் துளைவழியே கீழிறங்கி வந்து இரைப்பை வரை செல்லும் நரம்புகளாகும். வேகசு என்னும் இடைக்கால இலத்தீன் மொழிச் சொல் "இங்கும் அங்கும் அலைவது" என்னும் பொருள்படுவது. இந்த வேகசு நரம்புகளை நுரையீரல்-வயிற்று நரம்புகள் (neumogastric nerves) என்றும் அழைப்பர்.  
வேகசு நரம்புகள் உடலில் உள்ள பல உறுப்புகளுக்கும் இயக்கங்களுக்கும் தேவைப்படும் தானியங்கிக் குறிப்புகளைத் தரும் முக்கிய நரம்புகள் ஆகும். நரம்புத் தானியக்கத்தில் உள்ள மூன்று முக்கியப் பணிகளில் ஒன்றாகிய ஓய்வும்-செரிப்பும் என்று கூறப்படும் துணை ஒத்துழைப்புப் பணிகளில் இதயத்துடிப்பை மெதுவாக்குவது போன்ற ஆற்றல் சேமிக்கும் பணிகளுக்கு உதவும் குறிப்பலைகளைத் தாங்கிச் செல்வது இந்த வேகசு நரம்புகளில் பணிகளில் முக்கியமானதாகும்.  
வேகசு நரம்புகளின் பணிகளில் சில: இதயத்துடிப்பைக் கட்டுப்படுத்துவது, உணவு உடலில் பல் வேறு பகுதிகளில் நகர்வதற்குத் துணை செய்யும் சுற்றிழுப்பசைவுக்கு (peristalsis) துணை செய்வது, வாயில் உள்ள பல தசைகளை இயக்குவது, பேசுவதற்குத் துணை செய்யும் குரல்வளை தசைகளை இயக்குவது, மூச்சு விடுவதற்குத் துணை செய்வது, காதின் புற செவி மடல்களில் இருந்து உணர்வு பெறுவது, மண்டை ஓட்டின் தசைகள் சிலவற்றைக் கட்டுறுத்துவது, பெருங்குடலின் சில பகுதிகளை கட்டுப்படுத்துவது என்று பல பணிகளைக் கட்டுறுத்தும் நரம்புகள் ஆகும்.
# மலேசியத் தமிழர்

**மலேசியத் தமிழர்** (மலாய்: *Orang Tamil Malaysia*; ஆங்கிலம்: *Tamil Malaysians*); தமிழ் பின்புலத்துடன் மலேசியாவில் வாழும் தமிழர்கள் ஆகும். நீண்ட காலமாக மலேசிய நிலப் பகுதிகளுக்கும் தமிழர்களுக்கும் தொடர்புகள் உள்ளன.  
மலேசியாவில் ஏறத்தாழ 4 மில்லியன் தமிழர்கள் வாழ்கிறார்கள். இந்த மக்கள் தொகையில், பெரும்பான்மை 80% பேர் தமிழ்நாடு மற்றும் இலங்கையைச் சேர்ந்த இந்தியத் தமிழ் இனக் குழுக்களைச் சேர்ந்தவர்கள் ஆகும்.  
பெருமளவிலான தமிழர்களின் மலேசியக் குடியேற்றம் பிரித்தானிய ஆட்சியின் போது தொடங்கியது. இந்தியத் தொழிலாளர்கள் தோட்டங்களில் வேலை செய்வதற்கு அப்போதைய மலாயா பிரித்தானிய அரசாங்கம் வசதிகளைச் செய்து கொடுத்தது.  
அந்த வகையில் தமிழ்நாட்டில் இருந்து சென்றவர்களில் பெரும்பான்மையினர் இப்போதைய மலேசியத் தமிழர்கள் ஆவார்கள். இருப்பினும், சில ஆயிரம் ஆண்டுகளுக்கு முன்பு இருந்தே தமிழ்ச் சமூகங்கள் மலாயாவில் குடியேறி உள்ளனர்.
# மலேசியத் தமிழர்

## காலனித்துவத்திற்கு முந்தைய காலம்

சேர்ந்த ஒரு பெண்மணி; ஏறக்குறைய 1910-ஆம் ஆண்டு.]]  
தமிழர்களுக்கும் மலேசியாவுக்கும் இடையே 2000 ஆண்டுகளுக்கும் மேலாக உறவுகள் இருந்து வருகின்றன.  
பண்டைய தமிழ்க் கவிதைப் படைப்பான பட்டினப்பாலை நவீன மலேசியாவின் நிலப்பகுதியை காழகம் (தமிழ்: கழகம்) என்று குறிப்பிடுகிறது.  
10-ஆம்; 11-ஆம் நூற்றாண்டுகளைச் சார்ந்த தமிழ் இலக்கியம், நவீன மலேசிய மாநிலமான கெடாவை, கடாரம் (*Kadaram*) என்று குறிப்பிடுகிறது. பிரித்தானிய காலனித்துவத்திற்கு முன்னர், மலாயா தீவுக்கூட்டத்தில் தமிழர்கள் மிகவும் அறிமுகமானவர்களாக இருந்து உள்ளனர் என்பதும் அறியப் படுகின்றது.
# மலேசியத் தமிழர்

## காலனித்துவத்திற்கு முந்தைய காலம்

### இராசேந்திர சோழனின் படையெடுப்பு

தமிழ்நாட்டின் பல்லவ வம்சத்தினர் தமிழ் கலாசாரத்தையும் தமிழ் எழுத்துக்களையும் மலேசியாவிற்குள் கொண்டு வந்தனர். சோழப் பேரரசின் தமிழ்ப் பேரரசர் முதலாம் இராசேந்திர சோழன் 11-ஆம் நூற்றாண்டில் மலேசியாவின் மீது படையெடுத்தார்.  
மலாய் தீபகற்பம் 11-ஆம் நூற்றாண்டில் வலுவான தமிழ்க் கலாசாரத்தைக் கொண்டு இருந்தது. பல இடங்களில் தமிழ் வணிகர் சங்கங்கள் நிறுவப்பட்டன. அந்த நேரத்தில், கடல்சார் ஆசியாவின் முக்கியமான வர்த்தகர்களாகத் தமிழர்கள் இருந்தனர்.
# மலேசியத் தமிழர்

## காலனித்துவத்திற்கு முந்தைய காலம்

### மலாக்கா செட்டிகள்

தென்கிழக்கு ஆசியாவில் குடியேறிய தமிழர்களில் பெரும்பாலோர் பெரும்பான்மையான மலாய் இனக் குழுவுடன் இணைந்து விட்டனர். இருந்தாலும், மலாக்கா செட்டிகள் போன்றவர்கள் தனித்தச் சமூகத்தினர். பொதுவாகச் சொன்னால் முந்தையக் குடியேற்ற வரலாற்றின் எச்சங்கள் என்று சொல்லலாம்.
# மலேசியத் தமிழர்

## காலனித்துவக் காலம்

சேர்ந்த ஒரு சிறுமி; ஏறக்குறைய 1910-ஆம் ஆண்டு.]]
பிரித்தானிய காலனித்துவக் காலத்தில், மலாயா தோட்டங்களில் வேலை செய்வதற்கு வழி காணும் வகையில் இந்தியத் தொழிலாளர்களுக்கு பிரிட்டன் வசதி செய்து கொடுத்து. இந்தியாவில் இருந்து குடியேறியவர்களில் பெரும்பாலோர் தமிழ் இனத்தவர்கள். ஆங்கிலேயப் பேரரசின் அப்போதைய சென்னை மாகாணத்தில் *(Madras Presidency)* இருந்து வந்தவர்கள்.  
தமிழ்நாட்டில் இருந்து புலம் பெயர்ந்தவர்கள் சில ஆண்டுகளுக்குப் பிறகு அங்கேயே நிரந்தரமாகக் குடியமர்ந்தனர்.
# மலேசியத் தமிழர்

## காலனித்துவக் காலம்

### மருது பாண்டியர்

தமிழ் இந்தியச் சுதந்திரப் போராட்ட வீரர்கள் மருது பாண்டியரின் உறவினர்களும் மற்றும் 72 வீரர்களும் பினாங்கு தீவிற்கு 1802-ஆம் ஆண்டு மெட்ராஸ் சென்னை மாகாணத்தின் அரசாங்கத்தால் *(British India Government)* நாடு கடத்தப் பட்டனர்.
# மலேசியத் தமிழர்

## சயாம் பர்மா மரண இரயில்பாதை

இரண்டாம் உலகப் போரின் போது, சயாம் மற்றும் பர்மா நாடுகளுக்கு இடையிலான 415 கி.மீ. இரயில் பாதைக் கட்டுமானத்தில் 1,20,000-க்கும் மேற்பட்ட தமிழர்களை ஜப்பானிய இராணுவம் பயன்படுத்தியது.  
இந்தத் திட்டத்தின் போது, அவர்களில் பாதி பேர் (சுமார் 60,000 பேர்) மரணமுற்றதாக முதலில் நம்பப்பட்டது. இருப்பினும், ஏறக்குறைய 150,000-க்கும் மேற்பட்ட தமிழ் இந்தியர்கள் கொல்லப்பட்டு இருக்கலாம் என அண்மைய ஆய்வுகள் தெரிவிக்கின்றன.  
பாம்புக் கடி மற்றும் பூச்சிக் கடி, காலரா, மலேரியா & பெரிபெரி போன்ற நோய்களுக்குப் பலியாகி உள்ளனர். தவிர சித்திரவதை, கற்பழிப்பு, வன்முறைகளைத் தாங்க முடியாமல் தற்கொலையும் செய்து கொண்டனர்.
# மலேசியத் தமிழர்

## சயாம் பர்மா மரண இரயில்பாதை

### ஆஸ்திரேலிய அரசாங்கத்தின் புள்ளிவிவரங்கள்

சயாம் மரண ரயில்பாதையின் கட்டுமானத் துறையில் வேலை செய்தவர்கள் அடிமைகளை விட படுமோசமான, கொடூரமான முறைகளில் நடத்தப் பட்டனர். அவர்களின் குடியிருப்பு வசதிகளும் மிக மிக ஆரோக்கியமற்றவையாக இருந்தன. அவர்கள் பரிதாபத்திற்குரிய மனிதப் பிண்டங்களாக வாழ்ந்தனர்.  
ஆஸ்திரேலிய அரசாங்கத்தின் புள்ளிவிவரப்படி சயாம் மரண ரயில்பாதை கட்டுமானத்தில் 330,000 பேர் பணிக்கப்பட்டுள்ளனர். இவர்களில் 106,000 பேர் இறந்து போயினர்.  
காலரா நோயை ஒழிப்பதற்காக, ஜப்பானியப் படைகள் இந்தியர்களுக்கு எதிராக மாபெரும் படுகொலைகளை நடத்தி உள்ளனர். அனுதினமும் ஏராளமான தமிழ் இந்தியர்களைக் கொன்றனர்.
# மலேசியத் தமிழர்

## சயாம் பர்மா மரண இரயில்பாதை

### வன்முறைகள்

தாங்க முடியாத வேலைச் சுமை; அடிமைகள் போல மரணம் அடையும் வரையில் உழைப்பு; இவற்றின் காரணமாகவும் பல்லாயிரம் பேர் இறந்தனர். அதே நேரத்தில் சில ஜப்பானிய வீரர்களும் இறந்து உள்ளனர்.  
இந்திய தமிழர்களைக் கொல்வதற்கான மற்ற முறைகளில், அவர்களின் மொத்தக் குடும்பத்தாரையும் எரித்து கொன்று விடுவதும் அடங்கும். ஜப்பானிய அதிகாரிகள், இந்திய வேலைக்காரப் பெண்களை நிர்வாணமாக நடனமாட அழைப்பது உண்டு.  
ஜப்பானியர்களின் இரவு விருந்துகளில் ஏராளமான இந்தியப் பெண்கள், ஜப்பானிய அதிகாரிகளால் கூட்டுப் பலாத்காரம் செய்யப்பட்டு உள்ளனர். இந்த வன்முறைகளின் விளைவாக 19 வயதான ஒரு தமிழ்ப் பெண், ஜப்பானிய வீரர் ஒருவரால் பாலியல் பலாத்காரம் செய்யப்பட்டு இறந்தும் போனார்.
# மலேசியத் தமிழர்

## மொழி

மலேசியாவில் தமிழ் ஒரு போதனா மொழியாகும். 500-க்கும் மேற்பட்ட தமிழ்ப் பள்ளிகள் உள்ளன. மலேசியத் தமிழர்கள் பற்றிய அமெரிக்க ஆய்வாளர் அரோல்டு சிப்மேன் (Harold Schiffman) கூற்றுப்படி, சிங்கப்பூருடன் ஒப்பிடும்போது, மலேசியாவில் மொழி பராமரிப்பு என்பது சாதகமாக உள்ளது.  
இருப்பினும், தமிழர்கள் சிலர் மலாய் மொழிப் பள்ளிகளுக்கு மாறி வருவதாகவும் அவர் குறிப்பிடுகிறார். பெரும்பாலான தமிழ் மாணவர்கள் இன்னும் பொது நிதியுதவி பெறும் தமிழ்ப்பள்ளிகளில் படித்து வருகின்றனர்.  
இருப்பினும் தமிழ் மாணவர்களை மலாய் மொழிப் பள்ளிகளுக்கு மாற்றுவதற்கான நகர்வுக் கொள்கைகள் உள்ளன. அந்தக் கொள்கைகளுக்கு தமிழ் குழுக்கள் கடுமையாக எதிர்ப்பு தெரிவித்து வருகின்றனர்.
# மலேசியத் தமிழர்

## அரசியல் நிலை

மலேசிய அரசியல் செயல்முறை, மூன்று பெரிய அரசியல் கட்சிகளின் கூட்டுறவு அரசியல் கூட்டணியை அடிப்படையாகக் கொண்டது. ஒவ்வோர் அரசியல் கட்சியும் ஓர் இன சமூகத்தைப் பிரதிநிதித்துவம் செய்கிறது.  
அந்த வகையில் மலேசிய இந்திய காங்கிரசு (Malaysian Indian Congress), நாடளாவிய நிலையில் மலேசிய இந்தியச் சமூகத்தின் நலன்களைப் பிரதிநிதித்துவம் செய்கிறது.
# மலேசியத் தமிழர்

## உரிமைப் போராட்டங்கள்

மலேசியத் தமிழர்களின் பல உரிமைகள் மலேசியாவில் மறுக்கப் படுவதாகக் கூறி மலேசிய இந்திய குடிவழித் தமிழர்கள் இண்ட்ராப் எனும் இயக்கத்தின்வழி போராட்டங்களை நடத்தினார்கள். தவிர, மலேசியாவில் வாழும் இந்து சமயத்தைச் சேர்ந்த மக்களுக்கு எதிரான கொள்கையில் மலேசிய அரசு செயல்பட்டு வருகிறது என்பது இண்ட்ராப் குழுவின் குற்றச்சாட்டு.  
மலேசிய இந்தியர்களும் இந்து சமயமும் மலேசியாவில் பாதுகாக்கப்பட வேண்டும் என்று இண்ட்ராப் வலியுறுத்தி வருகிறது. அதன் காரணமாக தேசிய ரீதியில் இண்ட்ராப் பல்வேறு போராட்டங்களை நடத்தி வருகிறது.
# மலேசியத் தமிழர்

## உரிமைப் போராட்டங்கள்

### இண்ட்ராப்பின் முக்கிய நோக்கங்கள்

மலேசிய அரசால் இந்துக் கோயில் அழிப்பு நிறுத்த வேண்டும், ஐக்கிய இராச்சியமும் பன்னாட்டு குற்றவியல் நீதிமன்றமும் மலேசியவை கண்டனம் செய்யவேண்டும் இண்ட்ராப்பின் முக்கிய நோக்கங்கள் ஆகும். வழக்கறிஞர்கள் ம. மனோகரன், பொ. உதயகுமார், பொ. வேதமூர்த்தி, கணபதி ராவ், கங்காதரன் ஆகியோர் இக்குழுவின் தலைவர்கள்.
# மலேசியத் தமிழர்

## பிரபலமானவர்கள்

### அரசியல்

- ஆதி நாகப்பன்
- இராமசாமி பழனிச்சாமி
- எம். குலசேகரன்
- எம். மனோகரன்
- எஸ்.கே. தேவமணி
- கஸ்தூரி பட்டு
- கோவிந்தசாமி பழனிவேல்
- ச. சுப்பிரமணியம்
- சாமிநாதன் கணேசன்
- சாமிவேலு
- சிம்மாதிரி
- சிவராசா ராசையா
- சீனிவாசகம் டி.ஆர்
- சீனிவாசகம் ஸ்ரீ பத்மராஜா
- பி. பட்டு
- வி. சிவகுமார்
- வி. மாணிக்கவாசகம்
- வீ. தி. சம்பந்தன்
- ஜான் திவி
# மலேசியத் தமிழர்

## பிரபலமானவர்கள்

### உரிமைப் போராட்டவாதிகள்

- அம்பிகா சீனிவாசன்
- எஸ். ஏ. கணபதி
- சிபில் கார்த்திகேசு
- பி. வீரசேனன்
- மேரி சாந்தி தைரியம்
- ராசம்மா பூபாலன்
- வேதமூர்த்தி பொன்னுசாமி
- ஜானகி ஆதி நாகப்பன்
- ஜெயக்குமார் தேவராஜ்
# மலேசியத் தமிழர்

## பிரபலமானவர்கள்

### சமூகநலவாதிகள்

- எம். தம்பிராஜா
- தம்புசாமி பிள்ளை
# மலேசியத் தமிழர்

## பிரபலமானவர்கள்

### அறிவியல்துறை

- பி. சி. சேகர்
- மகாலெட்சுமி அர்ஜுனன்
# மலேசியத் தமிழர்

## பிரபலமானவர்கள்

### இசைத்துறை

- அதிரூபன் மனோகரன்
- கமால் கமலேஸ்வரன்
- தாவீது ஆறுமுகம்
- திலிப் வர்மன்
- பிரசாந்தினி
- மலேசியா வாசுதேவன்
- யுகேந்திரன்
- லோகநாதன் ஆறுமுகம்
- ஜாக்லின் விக்டர்
# மலேசியத் தமிழர்

## பிரபலமானவர்கள்

### விளையாட்டுத் துறை

- ஆர். ஆறுமுகம்
- சிவசங்கரி சுப்ரமணியம்
- திருமுருகன் வீரன்
- பஞ்ச் குணாளன்
- மணி ஜெகதீசன்
- முருகையன் குமரேசன்
- ராஜன் கொரான்
- ராஜாமணி
# மலேசியத் தமிழர்

## பிரபலமானவர்கள்

### மலையேற்றம்

- எம். மகேந்திரன் (எவரெஸ்ட் மலையேறியவர்)
- மணியம் மூர்த்தி
# மலேசியத் தமிழர்

## பிரபலமானவர்கள்

### கல்வித்துறை

- கா. கலியபெருமாள்
- ச. துரைராஜசிங்கம்
- சி. ஜெயபாரதி
- ப.மு.அன்வர்
- ராஜ ராஜேஸ்வரி சீதாராமன்
# மலேசியத் தமிழர்

## பிரபலமானவர்கள்

### கலைத்துறை

- கவின் ஜெயராம்
- சுபா ஜெய்
- சுஜாதா கிருஷ்ணன்
- டெபோரா பிரியா
- தனுஜா ஆனந்தன்
- மலேசியா வாசுதேவன்
- ரவிச்சந்திரன்
# மலேசியத் தமிழர்

## பிரபலமானவர்கள்

### தொழிலதிபர்கள்

- ஏ. கே. நாதன்
- கே.ஆர். சோமசுந்தரம்
- டோனி பெர்னாண்டஸ்
- த. ஆனந்த கிருஷ்ணன்
# மலேசியத் தமிழர்

## பிரபலமானவர்கள்

### தொழிற்சங்கத் துறை

- ஆர். ஜி. பாலன்
- பட்டுராசு
# மலேசியத் தமிழர்

## பிரபலமானவர்கள்

### காவல்துறை

- சந்திரமலர்
# மலேசியத் தமிழர்

## பிரபலமானவர்கள்

### இராணுவத் துறை

- கே. தனபாலசிங்கம்
# மலேசியத் தமிழர்

## பிரபலமானவர்கள்

### விண்வெளித் துறை

- எஸ். வனஜா
# சி. ஜெயபாரதி

**சி. ஜெயபாரதி** (2 சூலை 1941 - 2 சூன் 2015) தமது எழுத்தாலும் பேச்சாலும் 40 ஆண்டுகளுக்கு மேலாக மலேசியாவில் தமிழ்ப்பணியாற்றிவந்த ஒரு தமிழறிஞர். மருத்துவர். மலேசியாவின் சுங்கைப்பட்டாணி அரச மருத்துவமனையில் இயக்குநராக இருந்தவர்.
# சி. ஜெயபாரதி

## எழுத்துத் துறையில்

மலேசியாவின் தகவல் அமைச்சின் *உதயம்* இதழிலும் பின்னர் *இதயம்* மாத இதழிலும் இவர் பல ஆண்டுகள் சிறப்புக் கட்டுரைகளை எழுதிவந்தவர். தமிழ்ப் பண்பாடு, தத்துவங்கள், கலைகள், இலக்கியம், உளநூல், அகழ்வாராய்ச்சி முதலிய பல துறைகளில் அரிய கட்டுரைகள் எழுதியுள்ளார். ஜோதிடம், வான் நூல் ஆகியவற்றிலும் வல்லுநர்.
பல்லாயிரக்கணக்கான தமிழ் நூல்களையும் தாம் தேடிப் பெற்ற அரிய சுவடிகளையும் தமது வீட்டு நூலகத்தில் வைத்திருக்கிறார்.
# சி. ஜெயபாரதி

## இணையத்தில்

உலக அளவில் பரந்து வாழும் தமிழர்களிடையே ஏற்படும் மொழி, இலக்கிய, சமய, சங்ககாலக் கலைகள் பற்றிய சந்தேகங்களுக்கு *அகத்தியர்* என்ற தமது இணைய மடலாடற்குழுவின் மூலம் தெளிவான விளக்கங்களை வழங்கி உலகளாவிய அங்கீகாரத்தைப் பெற்றுள்ளார்.  
வானொலி, தொலைக்காட்சி வாயிலாகவும் தாம் கற்ற தமிழ் இலக்கியப் பொக்கிஷங்களுக்கு விரிவான விளக்கம் தந்து பாராட்டைப் பெற்றவர்.
# சி. ஜெயபாரதி

## விருதுகள்

மலேசியாவின் மலேசிய சமரச சுத்த சன்மார்க்க சத்திய சங்கத்தினர் 13 இயக்கங்களுடன் இணைந்து செப்டம்பர் 2, 2006 இல் *ஜேபி* என்று அன்புடன் அழைக்கப்படும் ஜெயபாரதி அவர்களுக்கு சுங்கைப்பட்டாணியில் "கடாரத் தமிழ்ப் பேரறிஞர் எனும் விருது வழங்கிக் கௌரவித்தனர்.
# சி. ஜெயபாரதி

## வெளியிட்ட நூல்கள்

- "இணையத்தில் ஜெய்பி" (இணையக் கட்டுரைகள், 2001)
- "நாடி ஜோதிடம்" (கட்டுரை, 2002)
# சி. ஜெயபாரதி

## மறைவு

இடையறாது தனது ஆய்வுத் தளங்களில் இயங்கி வந்த ஜெயபாரதி 02.06.2015 அன்று அதிகாலை மலேசிய மருத்துவமனை ஒன்றில் காலமானார்.
# பலகை விளையாட்டு

ஓரு பலகையில் காய்களை நகர்த்தியோ, பிடித்தோ, எண்ணிக்கொன்டோ இருவர் விளையாடும் விளையாட்டுக்களை **பலகை விளையாட்டு** எனலாம். சாதாரண பலகை விளையாட்டுக்கள் ஒரு குடும்பத்தில் உள்ள அனைத்து வயதினருக்கும் சிறந்த பொழுதுபோக்காகும். பலகை விளையாட்டுக்களான சதுரங்கம், கோ (வெய்கி), ஷோகி முதலியவை நூற்றுக்கணக்கான ஆண்டுகளாக விளையாடப்படுகின்றன.  
பலகை விளையாட்டுக்களை பல்வேறு வகையாக பிரிக்கலாம். அவற்றுள் சில,  
1. தாயம் (சதுரப்பலகை மற்றும் குறுக்குப் பலகை)
1. பல்லாங்குழி
1. சதுரங்கம்
1. கோ
1. அரிமா
1. ஆடு புலி ஆட்டம்  
பலகை விளையாட்டுக்கள் பன்னெடுங்காலமாக விளையாடப்பட்டு வருவதாக தொல்பொருள் ஆய்வுகள் தெரிவிக்கின்றன.
# வார்ப்புரு:Olympics-logo

<div id="imageLicense">
<div id="imageLicenseIcon"></div>
<div id="imageLicenseText">
இது ஒலிம்பிக் விளையாட்டுகளின் காப்புரிமைக்குட்பட்ட சின்னம் அல்லது வியாபாரச் சின்னமாகும். இப்படிமத்தின் **குறைந்த தரத்திலான** அல்லது சிறிய படிமத்தை
- இலாப நோக்கமற்ற விக்கிமீடியா அமைப்பால் ஐக்கிய அமெரிக்காவில் உள்ள சேமிப்பகங்களில் பேணப்படும் தமிழ் விக்கிப்பீடியாவில்
- **ஒலிம்பிக் தொடர்பான கட்டுரையில்**
பயன்படுத்தல் ஐக்கிய அமெரிக்காவின் சட்டத்தின் கீழ் **நியாயமான பயன்பாடு** என்பதன் கீழ் தகுதி பெறும். இதைத் தவிர விக்கிப்பீடியா உட்பட வேறு இடங்களில் பயன்படுத்தல் காப்புரிமையை மீறியதாகக் கருதப்படலாம். மேலதிகத் தகவல்களுக்கு ஒரு முறை பார்க்கவும்.  
இந்தச் சின்னத்தை பயன்படுத்துவன் மூலம் தமிழ் விக்கிப்பீடியா அல்லது விக்கிப்பீடியா நிறுவனம் சின்னத்துக்கு சொந்தமான நிறுவனத்தை அங்கீகரிப்பதாக அமையாது.  
** கோப்பை மேலேற்றுபவருக்கு**:ஒவ்வொரு படிமத்துக்கும் நியாயமான பயன்பாட்டுக்கான காரணங்களைக் குறிப்பிடவும். மேலும் படிமத்தின் மூலத்தையும் குறிப்பிடவும்.
</div>
</div><includeonly>
</includeonly><noinclude>  
en:Template:Non-free Olympics media
</noinclude>
# அரிமா (பலகை விளையாட்டு)

**அரிமா** என்பது மதியூகமும் தந்திரமும் கொண்ட இருவர் விளையாடும் ஒரு பலகை விளையாட்டாகும். இவ்விளையாட்டை சதுரங்கத்துக்கு பயன்படுத்தும் காய்களை கொண்டே விளையாடலாம்.
# அரிமா (பலகை விளையாட்டு)

## தோற்றம்

ஓமர் சயீத், ஒரு செயற்கை அறிவு வல்லுனர், அரிமாவை கண்டுபிடித்தார். சதுரங்கத்தின் முதல் நிலை ஆட்டக்காரர் கேரி கேஸ்பரோவ், சதுரங்கம் விளையாடும் கணிணி ஆழ் நீலத்திடம் தோல்வியடைந்த நிகழ்ச்சியினால் உந்தப்பட்டு, கணிணிகளுக்கு கடினமாகவும், மனிதர்களுக்கு இலகுவாகும் இருக்குமாறு வடிவமைக்கப்பட்ட விளையாட்டே அரிமாவாகும்.
# அரிமா (பலகை விளையாட்டு)

## வெளி இணைப்பு

- உத்தியோகபூர்வ அரிமா வலைத்தளம்
# பாததும்பறை

**பாததும்பறை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள 20 வட்டச் செயலாளர் பிரிவுகளில் ஒன்றாகும். இது நிர்வாகம் சார்ந்த பிரிவாகும். பாததும்பரை என்பது சிங்கள மொழியில் "கீழ் புகைமண்டிய மலை" என பொருள்படும். பாததும்பறை வட்டச் செயலாளர் பிரிவு 52 ஊருழியர் பிரிவுகளாக பிரிக்கப்பட்டுள்ளது. வத்தேகாமாம் இப்பிரிவில் காணப்படும் முக்கிய நகரமாகும். வத்தேகாமம் நகரின் அரசியல் உள்ளூராட்சி நகரசபையாலும் நகரச் சூழவுள்ள கிராமிய மற்றும் தோட்டப்புறப் பகுதிகளின் அரசியல் உள்ளூராட்சி பாததும்பறை பிரதேச சபையலும் மேற்கொள்ளப்படுகிறது. நகரசபை மற்றும் பிரதேசபை என்பன கூட்டாக பாததும்பறை பிரதேச செயலர் நிர்வாகப் பிரிவில் அடங்குகின்றன. இது மாவட்ட தலைநகரான கண்டி நகரத்தில் இருந்து வடக்குத் திசையில் அமைந்துள்ளது.
# பாததும்பறை

## புவியியலும் காலநிலையும்

பாததும்பறை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 600-800 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.
# பாததும்பறை

## மக்கள்

இது சிங்களவரை பெரும்பான்மையாக கொண்ட ஒரு வட்டச் செயலாளர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
# பாததும்பறை

## கைத்தொழில்

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலைப் பெருந்தோட்டங்களும் காணப்படுகிறது.
# பாததும்பறை

## அரசியல்

2006உள்ளூராட்சிசபைத்தேர்தல்முடிவுகள்:பாததும்பறை பிரதேசசபை  
மூலம்:
# சிங்களவர் சமையல்

தமிழர் சமையல் போன்றே **சிங்களவர் சமையலும்** சோறும் கறிகளையும் முதன்மையாக கொண்ட, கடலுணவு வகைகளையும், சுவைப்பொருட்களையும் அதிகம் பயன்படுத்தும் ஒரு தனித்துவமான சமையல் ஆகும். ஆப்ப (அப்பம்), கிரிபத் (பால் சோறு), கெவுங் (பணியாரம்), மாலுமிரிஸ் (கறிமிளகாய், மாலு=கறி, மிரிஸ்=மிளகாய்), கொத்து ரொட்டி, பிட்டு, இடியப்ப (இடியப்பம்), சவ் கந்த (பாயசம்), முங்கற்ர கந்த (பயத்தங் கஞ்சி), கட்ட சம்பல் (தேங்காய்பூச் சேர்க்காத சம்பல் - தேங்காய் பூச் சேர்த்தால் விரைவில் பழுதடைந்து விடுவதால் தேங்காய் பூ இல்லாமல் தயாரிக்கப்படுகின்றது), சீனி சம்பல், பருப்புவ (பருப்பு கறி), தெல் தாப்பு அள (எண்ணெயில் வதக்கி எடுத்த உருளைக் கிழங்கு), பாண், ரொடி (கள்ளு) ஆகியவை சிங்கள உணவு வகைகளில் முக்கிய சில.